smcproject/ml-wiki-sentences huggingface dataset:
ഉച്ചയ്ക്ക് മുമ്പായി ഇളങ്കരുവനും പൂതാടിയും (ബാലിയും സുഗ്രീവനും എന്നു സങ്കൽപ്പം) തമ്മിലുള്ള യുദ്ധ പ്രതീതി ഉയർത്തുന്ന തെയ്യാട്ടമാണ്.
രാവിലെ ഇറങ്ങുന്ന ചെറിയ ബപ്പൂരനാണ് ബാലീ സുഗ്രീവ യുദ്ധത്തിൽ മദ്ധ്യസ്ഥം വഹിക്കുന്നത്.
ഈ ബപ്പൂരൻറെ ശിരോമകുടത്തിന് വ്യത്യാസമുണ്ട്.
ബപ്പൂരാൻ ഇടപെടുന്നതോടെ യുദ്ധം തീർന്ന് രണ്ടുപേരും രഞ്ജിപ്പിലെത്തുന്നു എന്ന് സങ്കല്പം.
നാലാം തിയതി മുതൽ ഏഴാം തിയതിവരെ ചടങ്ങുകൾ ഒരുപോലെയാണ്.
താഴെക്കാവ്
നിറയെ മരങ്ങളും വള്ളികളും കുറ്റിക്കാടുകളും ഏതാനും തറകളുംചേർന്ന പ്രദേശമാണ് താഴേക്കാവ്.
ഇത് രാമായണത്തിൽ പ്രതിപാദിക്കുന്ന ലങ്കയിലെ അശോക വനം ( രാവണന്റെ വാസസ്ഥലം)  കണക്കാക്കപ്പെടുന്നു.
അങ്കക്കാരൻ തെയ്യത്തിൻറെ ആട്ടം (നൃത്തം) അരങ്ങേറുന്നത് ഇവിടെ വച്ചാണ്.
അപൂർവ്വയിനം സസ്യങ്ങളാൽ സമ്പുഷ്ടമാണ് താഴെക്കാവ്.
വംശനാശ ഭീഷണി നേരിടുന്ന കുളവെട്ടി ഇവിടെ കണ്ടതായി രേഖപ്പെടുത്തിയിട്ടുണ്ട്.
മേലെക്കാവ്
ശ്രീരാമൻ, ഹനുമാൻ, ലക്ഷ്മണൻ എന്നീ ഹിന്ദു ദൈവങ്ങളുടെ സാന്നിദ്ധ്യം ഇവിടെ വിശ്വസിക്കപ്പെടുന്നു.
ദൈവത്താർ എന്ന  പേരിലാണ് ശ്രീരാമ രൂപം ഇവിടെ ആരാധിക്കപ്പെടുന്നത്.
ലക്ഷ്മണൻ അറിയപ്പെടുന്നത് അങ്കക്കാരൻ എന്ന പേരിലും ഹനുമാൻ ബപ്പൂരൻ എന്ന പെരിലും തെയ്യമായികെട്ടിയാടിക്കപ്പെടുന്നു .
ബാലി , സുഗ്രീവൻ മുതലായ തെയ്യങ്ങളും ഇവിടെ തിറ ഉത്സവത്തോടനുബന്ധിച്ച് കെട്ടിയാടിക്കപ്പെടുന്നു.
തെയ്യം മ്യൂസിയം
ഉത്തരമലബാറിലെ തെയ്യങ്ങളെക്കുറിച്ചുള്ള അറിവ് പകർന്നു നൽകുവാനായി 2018 ൽ സംസ്ഥാന സർക്കാരിൻറെ സഹായത്തോടുകൂടി ആരംഭിച്ചു.
അണ്ടലൂർക്കാവിൻറെ പെരുമയും തനിമയും നിലനിർത്തിക്കൊണ്ടാണ് ഈ തെയ്യം അനുഷ്ഠാന-വ്യാഖ്യാന കേന്ദ്രം പണികഴിപ്പിച്ചിട്ടുള്ളത്.
പരമ്പരാഗത വാസ്തുശിൽപ്പ മാതൃകയിലാണ് ഇതിൻറെ നിർമ്മാണം.
വിവിധ തെയ്യങ്ങളെക്കുറിച്ചുള്ള വിവരങ്ങൾ തീർഥാടകർക്കും വിനോദസഞ്ചാരികൾക്കും ഇവിടെ ലഭ്യമാകും.
പ്രധാനമായും തെയ്യങ്ങളുടെ വേഷഭൂഷാദികളും മുഖത്തെഴുത്ത് പ്രത്യേകതകൾ വ്യക്തമാക്കുന്ന മാതൃകകളും ആണ് ഇവിടെ പ്രദർശിപ്പിച്ചിട്ടുള്ളത്.
കൂടാതെ ഒരു ഫോട്ടോ ഗാലറിയും ഇവിടെ സജ്ജമാക്കിയിട്ടുണ്ട്.
എത്തിച്ചേരാനുള്ള വഴി അടുത്തുള്ള വിമാനത്താവളങ്ങൾ : കണ്ണൂർ അന്താരാഷ്ട്ര വിമാനത്താവളം - ഏകദേശം 25 കി.
മീ അകലെ കോഴിക്കോട് അന്താരാഷ്ട്ര വിമാനത്താവളം - 100 കി.
അടുത്തുള്ള പട്ടണങ്ങൾ / റെയിൽ‌വേ സ്റ്റേഷനുകൾ : കണ്ണൂർ - 20 കി.
മീ അകലെ തലശ്ശേരി - 8 കി.
മീ അകലെ എടക്കാട് (പാസഞ്ചർ തീവണ്ടികൾ മാത്രം) ധർമ്മടം (പാസഞ്ചർ തീവണ്ടികൾ മാത്രം) റോഡ് ദേശീയപാത 66 ൽ കണ്ണൂരിനും തലശ്ശേരിക്കും ഇടയിലാണ് ധർമ്മടം .
ധര്മ്മടത്തിൻറെ കിഴക്കുഭാഗത്തായി പിണറായിയുടെ അതിർത്തിയിൽ അഞ്ചരക്കണ്ടി പുഴയുടെ കൈവരിയുടെ തീരത്തായാണ് അണ്ടല്ലൂർക്കാവ്  സ്ഥിതിചെയ്യുന്നത്.
ഇതുവഴി ലോക്കൽ ബസ് സർവ്വീസ് ഉണ്ട്.
ചിത്രശാല ദൈവത്താർ 1901-ൽ കൂടെ തീയ്യർ സമുദായ അച്ചന്മാരും തീയ്യർ ഊരാളർ അണ്ടലൂർ കാവ് തെയ്യം ദൈവത്താർ തെയ്യത്തിൻറെ മുഖത്തെഴുത്ത്‌ ദൈവത്താർ ദൈവത്താർ താഴക്കാവിൽ വേട്ടയ്ക്കൊരുമകൻ തെയ്യം ബാലി തെയ്യത്തിൻറെ മുഖത്തെഴുത്ത്‌ താഴെക്കാവിലെ നിലവിളക്കിലുള്ള ഹനുമാൻ പ്രതിമ തൂവക്കാരി / തൂവക്കാലി തെയ്യം Theyyam of Kerala by Shagil Kannur 321 വില്ലുകാർ ആട്ടം തറമ്മൽ തിക്ക് ഇതും കാണുക തച്ചോളി ഒതേനനും അണ്ടലൂർക്കാവും ദൈവത്താർ അവലംബം ↑ http://astrology.mathrubhumi.com/php/showTmpDtls.php?tid=462 type=temple%5Bപ്രവർത്തിക്കാത്ത+കണ്ണി%5D
അണ്ടി (ഫലം) ഇംഗ്ലീഷ് വിലാസം https://ml.wikipedia.org/wiki/Nut_(fruit) ഹേസ‌ൽ നട്ട് അണ്ടി പൊട്ടിക്കാനുപയോഗിക്കുന്ന ഉപകരണം.
ഹിമാചൽ പ്രദേശിലെ ഷിംലയിലെ മ്യൂസിയത്തിൽ നിന്ന്.
വിത്തും ഫലവും ഒത്തുചേർന്നാണ് അണ്ടി (nut) രൂപപ്പെടുന്നത് .
ഫലത്തിന്റെ ഭാഗമായ കട്ടിയുള്ള തോട് കുരുവിനെ സംരക്ഷിക്കുന്ന സംവിധാനത്തെയാണ് അണ്ടി എന്ന് വിവക്ഷിക്കുന്നത്.
പാചകമേഖലയിൽ ധാരാളം തരം ഉണങ്ങിയ വിത്തുകളെ (seeds) അണ്ടി എന്ന് വിളിക്കുമെങ്കിലും ഉണങ്ങി പൊട്ടാത്ത തരം ( ഇൻഡെഹിസന്റ് ) ഫലങ്ങളെയേ ജീവശാസ്ത്രത്തിൽ അണ്ടി (നട്ട്) എന്ന് വിവക്ഷിക്കാറുള്ളൂ.
അവലംബങ്ങൾ പുറത്തേയ്ക്കുള്ള കണ്ണികൾ അണ്ടി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിനസ് പോളിംഗ് മൈക്രോന്യൂട്രിയന്റ് ഇൻഫർമേഷൻ സെന്റർ നട്ട്സ് അമേരിക്കൻ ജേണൽ ഓഫ് ക്ലിനിക്കൽ ന്യൂട്രീഷൻ നട്ട്സ് ആൻഡ് ദെയർ ബയോആക്റ്റീവ് കോൺസ്റ്റിറ്റ്യൂവന്റ്സ്: എഫക്റ്റ്സ് ഓൺ സിറം ലൈപിഡ്സ് ആൻഡ് അതർ ഫാക്ടേഴ്സ് ദാറ്റ് അഫക്റ്റ് ഡിസീസ് റിസ്ക് നട്ട് റിസേർച്ച്
അട്ടപ്പാടി ബ്ലോക്ക് പഞ്ചായത്ത്
പാലക്കാട് ജില്ലയിലെ മണ്ണാർക്കാട് താലൂക്കിലാണ് 745 ചതുരശ്രകിലോമീറ്റർ വിസ്തീർണ്ണമുള്ള അട്ടപ്പാടി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - തമിഴ്നാട് വടക്ക് - നിലമ്പൂർ ബ്ളോക്കും തമിഴ്നാടും തെക്ക്‌ - മലമ്പുഴ , മണ്ണാർക്കാട് ബ്ളോക്കുകൾ പടിഞ്ഞാറ് - വണ്ടൂർ , മണ്ണാർക്കാട് ബ്ളോക്കുകൾ ഗ്രാമപഞ്ചായത്തുകൾ
അട്ടപ്പാടി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
അഗളി ഗ്രാമപഞ്ചായത്ത് പുതൂർ ഗ്രാമപഞ്ചായത്ത് ഷോളയൂർ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പാലക്കാട് താലൂക്ക് മണ്ണാര്ക്കാട് വിസ്തീര്ണ്ണം 745  ചതുരശ്ര കിലോമീറ്റർ ജനസംഖ്യ 67,672 പുരുഷന്മാർ 33,680 സ്ത്രീകൾ 33,992 ജനസാന്ദ്രത 83 സ്ത്രീ : പുരുഷ അനുപാതം 973 സാക്ഷരത 57.67% വിലാസം
അട്ടപ്പാടി ബ്ലോക്ക് പഞ്ചായത്ത് അഗളി - 678581 ഫോൺ : 04924 254060 ഇമെയിൽ : poitdp@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/attappadyblock Archived 2015-08-13 at the Wayback Machine .
അട്ടപ്പാടിയിലെ ആദിവാസി യുവാവ് മധുവിന്റെ കൊലപാതകം ആൾക്കൂട്ടത്തിന്റെ മർദ്ദനത്തിനിരയായി കൊല്ലപ്പെട്ട മധു
കേരളത്തിൽ ഏറെ ചർച്ച ചെയ്യപ്പെടുകയും പരക്കെ അപലപിക്കപ്പെടുകയും ചെയ്ത സംഭവമാണ് അട്ടപ്പാടി മുക്കാലിക്കടുത്ത് കടുകുമണ്ണ ആദിവാസി ഊരിലെ മധു എന്ന യുവാവ് ആൾക്കൂട്ട മർദ്ദനത്തിനിരയായി മരണപ്പെട്ടത്.
മോഷണക്കുറ്റം ആരോപിക്കപ്പെട്ടാണ്  2018 ഫെബ്രുവരി 22ന് പകൽ 27 വയസ്സായ മധുവിനെ ഒരു സംഘം ആളുകൾ മർദ്ദിക്കുകയും പോലീസിന് കൈമാറുകയും ചെയ്തത്.
പോലീസ് വാഹനത്തിൽ ആശുപത്രിയിൽ കൊണ്ടുപോകുന്ന വഴി യുവാവ് മരണപ്പെട്ടു.
മധു മാനസികാസ്വാസ്ഥ്യമുള്ളയാളായിരുന്നു.
ഇയാളെ കൈകൾ ബന്ധിച്ച് മർദ്ദിക്കുകയും കൈവശമുണ്ടായിരുന്ന സഞ്ചി പരിശോധിക്കുകയും ചെയ്തതിന്റെ വീഡിയോ അക്രമികൾ മൊബൈൽ ഫോണിൽ പകർത്തി സാമൂഹ്യമാധ്യമങ്ങളിലൂടെ പ്രചരിപ്പിച്ചു.
ഇതോടെ സമൂഹത്തിൽ വൻ പ്രതിഷേധം ഉയരുകയും ചെയ്തു.
അവലംബം ↑ ↑ {{ cite news }} : | access-date= requires | url= ( help ) ↑ {{ cite news }} : | access-date= requires | url= ( help )
അട്ടപ്പാടി ബ്ലാക്ക് ആട് അട്ടപ്പാടി ബ്ലാക്ക് ആട്
പാലക്കാട് ജില്ലയിലെ അട്ടപ്പാടിയിൽ നിന്നും ഉത്ഭവിച്ച ഒരു ആട് ജനുസ്സാണ് അട്ടപ്പാടി ബ്ലാക്ക് ആട് .
ഈ ആടുകൾക്ക് കറുത്ത നിറവും ചെമ്പൻ കണ്ണുകളുമാണ്.
ഇതിന് പുറമേ നീണ്ട കാലുകളും കണ്ടുവരുന്നു.
പാലുൽപാദനവും ഒറ്റ പ്രസവത്തിലുള്ള കുഞ്ഞുങ്ങളും താരതമ്യേന കുറവാണെങ്കിലും രോഗപ്രതിരോധശേഷി കൂടിയ ഇനമാണ്.
അട്ടപ്പാടിയിലെ ആദിവാസിമേഖലയിൽ കുന്നിൻമുകളിൽമാത്രം കണ്ടുവരുന്ന അട്ടപ്പാടി ബ്ലാക്ക് ആടുകൾ മുഖ്യമായും ഇറച്ചിയാവശ്യത്തിനാണ് വളർത്തുന്നത്.
പാലിനും മാംസത്തിനും ഔഷധഗുണം ഉണ്ടെന്നു പറയപ്പെടുന്നു.
വംശനാശം നേരിട്ടുകൊണ്ടിരിക്കുന്ന പാലക്കാടിന്റെ തനതായ അട്ടപ്പാടി ബ്ലാക്ക് ആടിനെ സംരക്ഷിക്കാൻ സർക്കാർ വിപുലമായ പദ്ധതികൾ നടപ്പിലാക്കി വരുന്നുണ്ട്.
അട്ടിപ്പേർ ഇംഗ്ലീഷ് വിലാസം https://ml.wikipedia.org/wiki/Attipper
കേരളത്തിലെ ഒരു പ്രാചീന ഭൂവുടമാസമ്പ്രദായമാണ് അട്ടിപ്പേർ എന്നു പറയുന്നത്.
ഭൂസ്വത്തുക്കൾ തീറ് നല്കുന്നതിനുള്ള അവകാശം മൊത്തമായി ലഭിക്കുന്നതാണ് അട്ടിപ്പേർ.
ജൻമി നിയമാനുസൃതമായി അവകാശം വിട്ടുകൊടുക്കുന്നത് അട്ടിപ്പേറിന്റെ പരിധിയിൽപെടുന്നു.
ജൻമിയുടെ പൂർണാവകാശം ഇങ്ങനെ വിട്ടുകൊടുക്കുകയെന്നത് മുൻകാലങ്ങളിൽ അന്തസ്സില്ലാത്ത പ്രവൃത്തിയായി കരുതപ്പെട്ടിരുന്നു.
അതുകൊണ്ട്, അത്തരം വിട്ടുകൊടുക്കൽ അനിവാര്യമായിത്തീരുകയാണെങ്കിൽ അതു പല ഘട്ടങ്ങളായിവേണം നടത്തുക; ഇവ സാധാരണമായി മൂന്നെണ്ണമായിരുന്നു.
ജൻമി ഭൂമി വിൽക്കുമ്പോൾ മുഴുവൻ വിലയും കടംവാങ്ങുന്നരീതിയിൽ ഒരു ഒറ്റിയിൽ ഏർപ്പെടേണ്ടതുണ്ട്.
അപ്പോൾ വാങ്ങുന്നയാൾക്ക് ഭൂസ്വത്തിൻമേൽ അവകാശം ലഭിക്കുന്നു.
എന്നാൽ അയാൾക്ക് വസ്തുവിലുള്ള വൃക്ഷങ്ങൾ മുറിക്കുന്നതിനോ, ആ ഭൂമിയിൽ ശവസംസ്കാരം നടത്തുന്നതിനോ അവകാശമുണ്ടായിരിക്കുന്നതല്ല.
ഇതിനുശേഷം ഒന്നിനുപുറകേ ഒന്നായി രണ്ടു പ്രമാണങ്ങൾ കൂടി നടത്തേണ്ടതുണ്ട്.
സ്വത്തിന്റെ വിലയിൽ 20ശ.
ആദ്യം നല്കുന്നു.
അവസാനത്തെ പ്രമാണം നടത്തിക്കഴിയുമ്പോൾ ജൻമിക്ക് സ്വത്തിൻമേലുളള അവകാശം ഇല്ലാതാവുകയും വാങ്ങുന്നയാളിന് സ്വത്തിൻമേൽ ഭാഗം അവകാശം ലഭിക്കുകയും ചെയ്യുന്നു.
വസ്തുവിലുള്ള വൃക്ഷങ്ങൾ മുറിക്കുന്നതിനും അതിൽ ശവസംസ്കാരം നടത്തുന്നതിനും വാങ്ങുന്നയാളിന് ഈ ഘട്ടത്തിൽ അവകാശമുണ്ട്.
ഇടപാടിന്റെ അവസാനഭാഗമാണ് അട്ടിപ്പേർ ഉടമ്പടി.
ഈ ഉടമ്പടി പ്രാബല്യത്തിലാകുന്നതോടെ, ഭൂമിയിലുള്ള പൂർണാവകാശം വാങ്ങുന്നയാളിന് ലഭിക്കുന്നു.
സ്ഥലത്തെ ആറു പ്രമാണിമാരുടെ സാന്നിധ്യത്തിലായിരിക്കണം അട്ടിപ്പേർ ഉടമ്പടി.
കൊടുക്കുക, ദാനം ചെയ്യുക എന്നെല്ലാം അർഥംവരുന്ന അട്ടുക എന്ന ക്രിയയിൽനിന്നാണ് അട്ടിപ്പേർ എന്ന പദം ഉണ്ടായത്.
പേരിൽചേർത്തുകൊടുക്കുന്ന ദാനശാസനം (gift deed) എന്നതിന്റെ വിവക്ഷിതമായി അട്ടിപ്പേർ എന്ന പ്രയോഗം സിദ്ധിക്കുന്നു.
ഇപ്പോൾ അട്ടിപ്പേർ എന്ന സംജ്ഞ ഉപയോഗിക്കാറില്ല.
പകരം ജൻമം എന്ന പദം ഉപയോഗിച്ചുവരുന്നു.
ദേവാലയങ്ങളിലെ മ(തി)ടപ്പള്ളിച്ചെലവിനുള്ള ദാനശാസനത്തിനും അട്ടിപ്പേർ എന്നു പേരുണ്ടായിരുന്നതായി മലയാളമഹാനിഘണ്ടുവിൽ കാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അട്ടിപ്പേർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അട്ടിമറിപ്രവർത്തനം ഇംഗ്ലീഷ് വിലാസം https://ml.wikipedia.org/wiki/Subversion
ഒരു രാജ്യത്തിലെ നിയമാധിഷ്ഠിതഭരണകൂടത്തെ ബലപ്രയോഗംമൂലം തകിടംമറിക്കാൻ നടത്തുന്ന ശ്രമത്തെ അട്ടിമറിപ്രവർത്തനം എന്നു പറയുന്നു.
എല്ലാ രാജ്യങ്ങളും ഏതെങ്കിലുംതരത്തിലുള്ള അട്ടിമറി പ്രവർത്തനത്തെ നേരിടേണ്ടിവരുന്നു.
രാജവാഴ്ചക്കാലത്ത് ഇത്തരം അട്ടിമറി പ്രവർത്തനങ്ങൾക്ക് നേതൃത്വം വഹിച്ചിരുന്നത് പ്രഭുക്കൻമാരായിരുന്നു.
രാജകൊട്ടാരങ്ങളിൽ നടന്നിട്ടുള്ള അട്ടിമറി പ്രവർത്തനങ്ങളിൽ രാജകുടുംബാംഗങ്ങളും സൈന്യത്തലവൻമാരും പങ്കെടുത്തിരുന്നതിന് ദൃഷ്ടാന്തങ്ങൾ ധാരാളമുണ്ട്.
ഏകാധിപത്യരാജ്യങ്ങളിലും ഇത്തരം അട്ടിമറി പ്രവർത്തനങ്ങൾ ചരിത്രത്തിന്റെ എല്ലാ കാലഘട്ടങ്ങളിലും നടന്നിട്ടുണ്ട്.
ഫ്രഞ്ചുവിപ്ലവംപോലെയുള്ള ബഹുജനപ്രക്ഷോഭങ്ങളും നിയമാധിഷ്ഠിതഭരണകൂടത്തിനെതിരായുള്ള പ്രവർത്തനങ്ങൾ ആയിരുന്നു.
കൊളോണിയൽവാഴ്ചയുളള മിക്ക രാജ്യങ്ങളിലും അട്ടിമറിപ്രവർത്തനം ധാരാളമായി നടന്നുവന്നിരുന്നു.
ഇന്ത്യയിൽ ഒന്നാം സ്വാതന്ത്ര്യസമരം (1857) സംഘടിപ്പിക്കപ്പെട്ടത് അട്ടിമറി പ്രവർത്തനത്തിലൂടെയാണ് എന്നൊരു വാദമുണ്ട്.
എന്നാൽ നേതൃത്വം പ്രഭുക്കൻമാരുടെയും സൈനികരുടെയും കൈകളിലായിരുന്നതുകൊണ്ട് ആ സമരം ഫലപ്രദമായില്ല.
അതിനുശേഷം ഇന്ത്യയിൽ അട്ടിമറി പ്രവർത്തനങ്ങളെ തടയുന്നതിലാണ് ബ്രിട്ടിഷ് ഭരണത്തിന്റെ ശ്രദ്ധ തിരിഞ്ഞത്.
ഇന്ത്യൻ സ്വാതന്ത്ര്യസമരത്തിന്റെ ഭാഗമായ ഭീകരപ്രസ്ഥാനം (Terrorism) അട്ടിമറി പ്രവർത്തനത്തിലാണ് ശ്രദ്ധ പതിപ്പിച്ചത്.
എന്നാൽ സംഘടിതമായ ബഹുജനപ്രക്ഷോഭം കൂടാതെ വെറും അട്ടിമറി പ്രവർത്തനം കൊണ്ട് ഇന്ത്യയെപ്പോലെ ഉള്ള ഒരു രാജ്യത്തിന് വിദേശാധിപത്യത്തിൽനിന്ന് വിമുക്തമാകാൻ സാധ്യമല്ലെന്ന് പിൽക്കാല സംഭവങ്ങൾ തെളിയിച്ചു.
ജനങ്ങളെ ആവേശം കൊള്ളിക്കുന്നതിലും അവരിൽ വിപ്ലവവീര്യം കുത്തിവയ്ക്കുന്നതിലും ഇന്ത്യയിലെ ഭീകരപ്രസ്ഥാനം കാര്യമായ പങ്കുവഹിച്ചു.
[[ഭഗത്‌സിംഗ്], ചന്ദ്രശേഖർ ആസാദ് തുടങ്ങിയവർ അട്ടിമറി പ്രവർത്തനം നടത്തി രക്തസാക്ഷികളായിത്തീർന്നു.
മാർക്സും ഏംഗൽസും വർഗസമരത്തിന്റെ ഭാഗമായി അട്ടിമറി പ്രവർത്തനം സംഘടിപ്പിക്കുന്നതിന് ആഹ്വാനം ചെയ്തിട്ടുണ്ട്.
ലെനിനും വിപ്ലവം സംഘടിപ്പിക്കുന്നതിനുള്ള മാർഗങ്ങൾ ആരാഞ്ഞു.
തോക്കിന്റെ മുനയിൽ കൂടിയാണ് രാഷ്ട്രീയാധികാരം വളരുന്നത്' എന്ന പ്രഖ്യാപനത്തോടുകൂടി മാവോ ദ്സെ ദൂങ്ങ് വിപ്ളവം സംഘടിപ്പിക്കുന്നതിന് പുതിയൊരു തത്ത്വശാസ്ത്രം തന്നെ അവതരിപ്പിച്ചു.
ഒളിപ്പോർ സംഘങ്ങൾ പെരുകുന്നതോടുകൂടി ശത്രുവിനെ തോല്പിക്കാൻ സാധിക്കുമെന്ന് മാവോ സമർഥിച്ചു.
1946 മുതൽ വിയറ്റ്നാമിന്റെ ചരിത്രം ഗറില്ലാരീതിയിലുള്ള അട്ടിമറി പ്രവർത്തനത്തിന്റെ കഥയാണ് എന്നും ഒരു അഭിപ്രായമുണ്ട്.
ക്യൂബൻ നേതാവായ ഫിഡൽ കാസ്ട്രോയുടെ സുഹൃത്ത് ചെഗുവേര 1960-ൽ ഗറില്ലായുദ്ധം എന്ന പുസ്തകം പ്രസിദ്ധീകരിച്ചു.
ഒരു വിപ്ളവം പൊട്ടിപ്പുറപ്പെടുന്നതിനുള്ള സാഹചര്യം ഉണ്ടാകുന്നതുവരെ കാത്തിരിക്കേണ്ട ആവശ്യമില്ലെന്നും, വിപ്ലവംതന്നെ ആ സാഹചര്യം സൃഷ്ടിക്കുമെന്നും ചെഗുവേര പ്രസ്താവിച്ചു.
ഗറില്ലാസൈന്യം ചുരുക്കത്തിൽ പാർട്ടിതന്നെയാണ് എന്നാണ് ഫ്രഞ്ചുകാരനായ റെജിഡിബ്രെയുടെ അഭിപ്രായം.
അക്രമമാർഗങ്ങളാണ് സാമൂഹികപരിവർത്തനത്തിന് ഉപയോഗിക്കേണ്ടത് എന്ന സിദ്ധാന്തമാണ് ചെഗുവേരയും കൂട്ടരും അവതരിപ്പിക്കുന്നത്.
1971-ൽ ശ്രീലങ്കയിലുണ്ടായ കലാപങ്ങൾ ഈ ആശയങ്ങളുടെ പ്രയോഗത്തെ കുറിക്കുന്നു.
മാർക്സിസം-ലെനിനിസ ത്തിൽ നിന്നും മാവോയിസ ത്തിൽനിന്നും ഭിന്നമായ ഒരു മാർഗ്ഗമാണ് വിപ്ളവകരമായ അട്ടിമറി പ്രവർത്തനത്തിന്റേത്.
ബംഗ്ലാദേശിലെ മുക്തിബാഹിനിയുടെ പ്രവർത്തനങ്ങൾ പാകിസ്താന്റെ ദൃഷ്ടിയിൽ അട്ടിമറിയാണ്.
അട്ടിമറി പ്രവർത്തനങ്ങളെല്ലാം ഇടതുപക്ഷചിന്താഗതിയുടെയോ ദേശീയത്വത്തിന്റെയോ ഫലമാകണമെന്നില്ല.
ഒരു രാഷ്ട്രം വേറൊരു രാഷ്ട്രത്തിൽ അട്ടിമറിപ്രവർത്തനങ്ങൾ നടത്തുന്നതിന് ഉദാഹരണങ്ങളുണ്ട്.
ഇസ്രായേലിനെതിരായി അറബികൾ അൽഹത്ത തുടങ്ങിയ ഭീകരസംഘങ്ങളുടെ നേതൃത്വത്തിൽ അട്ടിമറി പ്രവർത്തനങ്ങൾ നടത്തി വരുന്നതായി പറയപ്പെടുന്നു.
ഒരു ദേശ-രാഷ്ട്രം സ്ഥാപിക്കുന്നതിനുവേണ്ടി പി.എൽ.ഒയും ഹമാസും മറ്റു പാലസ്തീൻ സംഘടനകളും നടത്തുന്ന സായുധസമരങ്ങൾ, ഇസ്രായേലിനെ സംബന്ധിച്ചിടത്തോളം അട്ടമറി പ്രവർത്തനമാണ്.
സ്വതന്ത്ര തമിഴ് ഈഴത്തിനുവേണ്ടിയുള്ള എൽ.ടി.ടി.ഇ.
യുടെ പ്രവർത്തനങ്ങളെ ശ്രീലങ്കൻ ഗവ.
വീക്ഷിക്കുന്നത് ഇതേ കാഴ്ചപ്പാടിലൂടെയാണ്.
വർണവിവേചനത്തിനെതിരെ നെൽസൺ മണ്ടേലയുടെ നേതൃത്വത്തിൽ നടന്ന പ്രക്ഷോഭങ്ങൾക്ക്, ലോകമനസാക്ഷിയുടെ പിന്തുണ ലഭിച്ചപ്പോഴും, ദക്ഷിണ ആഫ്രിക്കയിലെ വെള്ളക്കാരുടെ മുൻവംശീയ ഭരണകൂടം നിർവചിച്ചത് അട്ടിമറിയെന്നായിരുന്നു: അൽഖ്വായിദ നടത്തുന്ന പ്രവർത്തനങ്ങളെ അമേരിക്ക ഉൾപ്പെടെയുള്ള പാശ്ചാത്യരാജ്യങ്ങൾ ഭീകരവാദ-അട്ടമറി പ്രവർത്തനങ്ങളായി കാണുമ്പോൾ, വലിയ വിഭാഗം മുസ്ലിങ്ങൾ വിശുദ്ധ യുദ്ധമായിട്ടാണ് വീക്ഷിക്കുന്നത്.
നേപ്പാളിൽ നിയമാനുസൃതമായ ഭരണവ്യവസ്ഥ പുനഃസ്ഥാപിക്കുന്നതിനുവേണ്ടി പ്രതിപക്ഷ കക്ഷികളും മാവോയിസ്റ്റുകളും നടത്തിയ പ്രക്ഷോഭങ്ങളെ അവിടുത്തെ രാജഭരണം അട്ടിമറി പ്രവർത്തനങ്ങളായിട്ടാണ് വീക്ഷിച്ചത്.
എന്നാൽ, 2006-ലെ ജനാധിപത്യവിപ്ലവത്തെത്തുടർന്ന് പ്രതിപക്ഷ-മാവോയിസ്റ്റ് സഖ്യം ഔദ്യോഗിക ഭരണകർത്താക്കളാവുകയും രാജവാഴ്ചയെ ജനാധിപത്യത്തെ അട്ടിമറിക്കുന്ന ശക്തിയായി മുദ്രകുത്തുകയും ചെയ്തത് ശ്രദ്ധേയമാണ്.
അട്ടിമറിപ്രവർത്തനങ്ങൾ തടയുന്നതിന് എല്ലാ രാഷ്ട്രങ്ങളും നടപടികൾ സ്വീകരിക്കാറുണ്ട്.
ഇന്ത്യയിൽ അട്ടിമറി പ്രവർത്തനങ്ങൾക്കെതിരായി സ്വീകരിക്കപ്പെടുന്ന നടപടികൾ ഭരണഘടനയിലെ മൌലികാവകാശങ്ങൾക്കു വിധേയമാണ്.
എന്നാൽ ഭരണഘടനയിൽ കരുതൽതടങ്കൽനിയമത്തിന് വ്യവസ്ഥ ചെയ്തിട്ടുള്ളത് അട്ടിമറി പ്രവർത്തനങ്ങളിൽ പങ്കെടുക്കുന്നവരെ നേരിടുന്നതിനും കൂടിയാണ്.
അടിയന്തരാവസ്ഥക്കാലത്ത് മൌലികാവകാശങ്ങളിൽ ചിലത് സസ്പെൻഡു ചെയ്യാനുള്ള അധികാരം പ്രസിഡന്റിനു നല്കിയിരിക്കുന്നതിലും ഈ ലക്ഷ്യം കാണാം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അട്ടിമറിപ്രവർത്തനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അട്ടപ്പാടി ഇംഗ്ലീഷ് വിലാസം https://ml.wikipedia.org/wiki/Attappadi Mukkali Junction, the entrance to the Silent Valley National Park പ്രമാണം:Malleswaran.jpg A view of the Malleswaran peak The ticket office of Silent Valley National Park
സഹ്യപർവതത്തിനരികത്തുള്ള ഒരു മലയോര താലൂക്കാണ് അട്ടപ്പാടി .
പാലക്കാട് ജില്ലയിലാണ് അട്ടപ്പാടി എന്നറിയപ്പെടുന്ന പ്രദേശം സ്ഥിതിചെയ്യുന്നത്.
പാലക്കാട് ജില്ലയിലെ അട്ടപ്പാടി താലൂക്കിൽ അഗളി , ഷോളയൂർ , പുതൂർ എന്നീ ഗ്രാമപ്പഞ്ചായത്തുകൾ (പാലക്കയം ഒഴികെ) ചേർത്ത് പൊതുവെ അറിയപ്പെടുന്ന പേരാണ് അട്ടപ്പാടി .
അട്ടപ്പാടി ബ്ലോക്ക് പഞ്ചായത്തിൽ പാലക്കയം എന്ന പ്രദേശവും പെടുന്നുണ്ടെങ്കിലും ആ പ്രദേശം അട്ടപ്പാടി എന്നറിയപ്പെടുന്നില്ല.
വളരെ പ്രസിദ്ധമായ സൈലൻറ് വാലി നാഷണൽ പാർക്ക് (നിശ്ശബ്ദതയുടെ താഴ് വര)സ്ഥിതി ചെയ്യുന്ന പ്രദേശമാണിത്.
അട്ടപ്പാടിയിൽ ഉത്ഭവിച്ച് കിഴക്കോട്ട് ഒഴുകുന്ന ഭവാനിപ്പുഴയും പ്രസിദ്ധമാണ്.
തമിഴ്നാട്ടിലെ ഏറ്റവും വലിയ രണ്ടാമത്തെ നദിയാണ് ഭവാനിപ്പുഴ.
അട്ടപ്പാടിയിലെ മുക്കാലി ജംഗ്ഷൻ
ഭാരതപ്പുഴയുടെ പ്രധാനപോഷകനദികളുടെ ഉത്ഭവസ്ഥാനം അട്ടപ്പാടി പ്രദേശമാണ്.
നെല്ലിപ്പുഴ, കുന്തിപ്പുഴ എന്നിവയാണ് അവയിൽ പ്രധാനം.
നിറയെ മുടിപ്പിൻ വളവുകളോടു കൂടിയ അട്ടപ്പാടി ചുരം റോഡ്, താഴ്വര എന്നിവ നയനാനന്ദം തരുന്നവയാണ്.
അട്ടപ്പാടിയിലേയ്ക്കുള്ള ചുരം റോഡ് മഞ്ഞുമൂടിയ നിലയിൽ
മണ്ണാർക്കാട് പട്ടണമാണ് അട്ടപ്പാടിയ്ക്ക് ഏറ്റവും അടുത്തുകിടക്കുന്ന പട്ടണം എങ്കിലും, അട്ടപ്പാടി നിവാസികൾക്ക് കോയമ്പത്തൂർ സമീപത്ത് തന്നെയാണുള്ളത്.
മണ്ണാർക്കാട് നിന്നും പാലക്കാട് വഴിയല്ലാതെ കോയമ്പത്തൂർ പോകുവാനുള്ള ഒരു മാർഗ്ഗം കൂടിയാണിത്.
മണ്ണാർക്കാട് പട്ടണത്തിൽ നിന്നും ഏതാണ്ട് 7 കി.
പിന്നിട്ടു കഴിഞ്ഞാൽ അട്ടപ്പാടി ആരംഭിക്കുകയായി.
ആനമൂളി എന്ന സ്ഥലമാണ് അട്ടപ്പാടിയുടെ തുടക്കം.
അട്ടപ്പാടിയിലെ ആദിവാസിമേഖലയിൽ കുന്നിൻമുകളിൽമാത്രം കണ്ടുവരുന്ന ഒരിനം ആടുകളാണ് അട്ടപ്പാടി ബ്ലാക്ക് ആട് .
ഈ ആടുകൾക്ക് കറുത്ത നിറവും ചെമ്പൻ കണ്ണുകളും നീണ്ട കാലുകളുമാണ്.
രോഗപ്രതിരോധശേഷി കൂടിയ ഈ ആടുകൾ ഇപ്പോൾ വംശനാശം നേരിട്ടുകൊണ്ടിരിക്കുകയാണ്.
അട്ടപ്പാടിയിലെ ജനതയുടെ ഭൂരിപക്ഷവും ഇപ്പോൾ കുടിയേറ്റ കർഷകരാണ്.
ഉൾപ്രദേശങ്ങളും, വനാന്തർ ഭാഗങ്ങളും, സർക്കാർ-സർക്കാരിതര കോളനികളിലും മാത്രമായി ഇപ്പോൾ ആദിവാസികൾ കുറഞ്ഞിരിക്കുന്നു.
തമിഴ്‌നാട്ടിൽ നിന്നു കുടിയേറിപ്പാർത്ത ഒരു ചെറിയ വിഭാഗം ജനങ്ങളും അട്ടപ്പാടിയിലുണ്ട്.
പ്രധാനവരുമാനമാർഗ്ഗം കൃഷി തന്നെയാണ്.
റബ്ബർ, കമുക്, വാഴ, കുരുമുളക്, കാപ്പി, തേയില, തുവര, കപ്പ, തുടങ്ങി എല്ലാവിധ കൃഷികളും ഇവിടെ ചെയ്തുവരുന്നു.
ആനമൂളി, മുക്കാലി, സൈലൻറ് വാലി, ചിണ്ടക്കി, കക്കുപ്പടി, കൽക്കണ്ടി, കള്ളമല, ജെല്ലിപ്പാറ, ഒമ്മല, മുണ്ടൻപാറ, സീങ്കര, പക്കുളം,താവളം, കൂക്കംപാളയം, കോട്ടത്തറ, ഗൂളിക്കടവ്, അഗളി, പാലൂർ, പുതൂർ, ആനക്കട്ടി (സംസ്ഥാന അതിർത്തി), ഷോളയൂർ, ചാവടിയൂർ, മുള്ളി, ചിറ്റൂർ, കുറവൻപാടി, തുടങ്ങിയവയാണ് പ്രധാനപ്പെട്ട സ്ഥലങ്ങൾ.
ആദിവാസികളുടെ ആവാസകേന്ദ്രങ്ങൾ ഉള്ള ഉൾപ്രദേശങ്ങൾ വേറേയും ഉണ്ട്.
ഉത്സവങ്ങൾ മല്ലീശ്വരൻ മുടി
ആദിവാസികൾ ഫെബ്രുവരി/മാർച്ച് കാലത്ത് ശിവരാത്രി മഹോത്സവം മല്ലീശ്വരക്ഷേത്രത്തിൽ കൊണ്ടാടുന്നു.
ആദിവാസി ഗോത്രപൂജാരിമാർ മല്ലീശ്വരൻ മലയിൽ അന്നു രാത്രി വിളക്കുതെളിക്കുകയും, പൂജകൾ നടത്തുകയും ചെയ്യുന്നു.
എത്തിച്ചേരാനുള്ള വഴി പാലക്കാട് ജില്ലാ ആസ്ഥാനത്ത് നിന്നും ഏകദേശം 70 കിലോമീറ്റർ അകലെയാണ് അട്ടപ്പാടി താലൂക്ക് ആസ്ഥാനമായ അഗളി സ്ഥിതി ചെയ്യുന്നത്.
അടുത്തുള്ള പട്ടണം മണ്ണാർക്കാട് - 36 കിലോമീറ്റർ അകലെ (അഗളിയിൽ നിന്നും) അടുത്തുള്ള വിമാനത്താവളം - കോയമ്പത്തൂർ (55 കി.മീ) അടുത്തുള്ള റെയിൽവേ സ്റ്റേഷൻ - കോയമ്പത്തൂർ (46 കി.മീ), പാലക്കാട് (66 കി.മീ) മണ്ണാർക്കാടുനിന്നും അതിർത്തി പ്രദേശമായ ആനക്കട്ടിയിലേക്ക് ധാരാളം ബസ്സുകളുണ്ട്.
ആനക്കട്ടി എന്ന പ്രദേശം ഒരു ഭാഗം തമിഴ്നാടിനോട് ചേർന്നതും ഒരു ഭാഗം കേരളത്തിലുമായാണ് സ്ഥിതി ചെയ്യുന്നത്.
മണ്ണാ‍ർക്കാടും അഗളിയിലും താമസ സൗകര്യം ലഭ്യമാണ്.
പട്ടിണിമരണങ്ങൾ
2012-2013 കാലയളവിലെ ഒരു കൊല്ലത്തിനിടയിൽ അട്ടപ്പാടിയിൽ 36  നവജാതശിശുക്കൾ മരിച്ചു.
അട്ടപ്പാടിയിൽ പട്ടിണിമരണങ്ങൾ ഇപ്പോൾ ഇല്ല അവലംബം ↑ {{ cite web }} : Cite has empty unknown parameters: | month= and | coauthors= ( help ) CS1 maint: bot: original URL status unknown ( link ) Attappadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അട്ടാരി
ഇന്ത്യയിലെ പഞ്ചാബ് സംസ്ഥാനത്തിലെ അമൃത്‌സർ ജില്ലയിലെ ഒരു ഗ്രാമമാണ് അട്ടാരി എന്നും അറിയപ്പെടുന്ന അത്താരി.
വാഗയിലെ ഇന്ത്യ-പാകിസ്ഥാൻ അതിർത്തിയിൽ നിന്ന് 3കി.
മീ അകലെയാണിത്.
സിഖ് പുണ്യനഗരമായ അമൃത്സറിന് 25 കിലോമീറ്റർ പടിഞ്ഞാറായാണ് ഇത് സ്ഥിതി ചെയ്യുന്നത്,  ഇത് പാകിസ്ഥാനിലെ ലാഹോറിനെ ഇന്ത്യൻ തലസ്ഥാനമായ ഡൽഹിയുമായി ബന്ധിപ്പിക്കുന്ന റെയിൽ പാതയിലെ അവസാനത്തെ ഇന്ത്യൻ സ്റ്റേഷനാണ് എന്നതാണ് ഈ ഗ്രാമത്തിന്റെ പ്രസക്തി.
മഹാരാജ രഞ്ജിത് സിംഗിന്റെ സൈന്യത്തിലെ ജനറൽമാരിൽ ഒരാളായ സർദാർ ഷാം സിംഗ് അട്ടാരിവാലയുടെ ജന്മഗ്രാമമായിരുന്നു അട്ടാരി ഗ്രാമം.
അമൃത്‌സറിലെ പഞ്ചാബ്, ഹരിയാന ഹൈക്കോടതിയിലെയും ജില്ലാ കോടതികളിലെയും മുതിർന്ന ക്രിമിനൽ ഡിഫൻസ് അഭിഭാഷകനായ ദിൽബാഗ് സിംഗ് അത്താരിയുടെ ഉടമസ്ഥതയിലുള്ള, ജിടി റോഡിലെ ബസ്സ്റ്റാൻഡിൽ വിർക്ക് ഗ്രീൻ ഫാം ഉണ്ട്.
മജാ മേഖലയിലെ അട്ടാരി ഗ്രാമം 1740-ൽ ഗൗർ സിംഗ്, കൗർ സിംഗ് എന്നീ രണ്ട് സിദ്ധു ജാട്ട് സഹോദരന്മാരാണ് സ്ഥാപിച്ചത്.
ലുധിയാനയിലെ (മാൾവ) കാവോങ്കെ ഗ്രാമത്തിലെ ചൗധരി കാൻ ചന്ദ് സിദ്ധുവിന്റെ മക്കളായിരുന്നു അവർ.
രണ്ട് സഹോദരന്മാരും സത്‌ലജ് നദിക്കപ്പുറത്തുള്ള മജാ മേഖലയിലേക്ക് കുടിയേറി .
ആദ്യം കൗങ്കെ (അംതിത്‌സർ) എന്ന പേരിൽ മറ്റൊരു ഗ്രാമം കണ്ടെത്തി.
പിന്നീട് മൂൽ ദാസ് എന്ന പ്രശസ്തനായ ഒരു പ്രാദേശിക സന്യാസി സഹോദരന്മാരെ ഒരു വലിയ കുന്നിന് നേരെ ( പഞ്ചാബിയിൽ "തെഹ്") ചൂണ്ടിക്കാണിക്കുകയും ഒരു പുതിയ ഗ്രാമം സ്ഥാപിക്കാൻ അവരോട് ആവശ്യപ്പെടുകയും ചെയ്തു.
ഗൗര ഒരു അട്ടാരി (മൂന്ന് നില വീട്), കുന്നിൻ മുകളിൽ നിർമ്മിച്ചു, പിന്നീട് അട്ടാരിക്ക് ചുറ്റും ഒരു ഗ്രാമം വികസിച്ചു.
അപ്പോൾ സഹോദരന്മാർ ഗൗര എന്നും കൗര എന്നും അറിയപ്പെട്ടു.
ലാഹോർ ആസ്ഥാനമാക്കി തകരുന്ന മുഗൾ അധികാരികൾക്കെതിരെ ഗറില്ലാ യുദ്ധമുറകൾ നടത്തുന്ന കഠിനവും കഠിനവുമായ മജ്ഹ സിഖുകാരുടെ ധീരതയും ധീരതയും പിന്നീട് അവർ പ്രശസ്തരായി.
അവർ അമൃത്സറിലേക്ക് പോയി അവിടെ  അകൽ ബുംഗയിൽ (അകാൽ തഖാത്ത്), രണ്ട് സിദ്ധു സഹോദരന്മാരും  ഖണ്ഡേ ദേ പാഹുൽ ചെയ്തു.
അങ്ങനെ ഗൗർ സിങ്ങും കൗർ സിങ്ങും (സിഖുകാർ) ആയി.
അട്ടാരി ഗ്രാമത്തിൽ നിന്ന് 1 മൈൽ അകലെയുള്ള റോറൻവാല കലൻ ഗ്രാമത്തിലെ പ്രശസ്ത ധീരനായ സിഖ് സന്ധു ജാട്ട് യോദ്ധാവ് ജതേദാർ ബാബ ഗുർബകാഷ് സിംഗിന്റെ ജാഥയിൽ (ബാൻഡ്) സഹോദരങ്ങൾ ചേർന്നു.
അക്കാലത്ത് മുഗൾ ഭരണത്തോടുള്ള പ്രതിഷേധമായി  സിഖുകാർ മിസിലുകൾ ഉണ്ടാക്കി പെട്ടെന്ന്   ആക്രമിക്കുകയും നിധികൾ കൊള്ളയടിക്കുകയും ആയുധങ്ങൾ , കുതിരകൾ തുടങ്ങിയ വസ്തുക്കളും പിടിച്ചെടുക്കുകയും ചെയ്യുമായിരുന്നു.
ഗറില്ലാ രീതി ആയിരുന്നു അവർ അവലംബിച്ചിരുന്നത്.
സിദ്ദു അട്ടാരി കുടുംബം ലാഹോറും മറ്റ് സ്ഥലങ്ങളും പിടിച്ചടക്കുന്നതിൽ ഭാഗി മിസിൽ (സിഖ് മിസിൽ) എന്ന സംഘത്തിൽ  ചേരുകയും മധ്യ പഞ്ചാബിൽ സിഖ് മിസിൽ ഭരണം സ്ഥാപിക്കുന്നതിൽ പങ്കുചേരുകയും ചെയ്തു.
1750 മുതൽ 1803 വരെ ഈ കുടുംബം സിഖ് ഭാംഗി മിസ്ലിനോട് വിശ്വസ്തത പുലർത്തി.
1802 മുതൽ 1803 വരെ, അട്ടാരി കുടുംബത്തിലെ സർദാർ നിഹാൽ സിംഗ് (മരണം 1818) ലാഹോറിലെ മഹാരാജ രഞ്ജിത് സിങ്ങിന്റെ നിധികൾ കൊള്ളയടിക്കുകയും കൊള്ളയടിക്കുകയും ചെയ്തു.
അത്  മജായിലെ ഒരു കാലത്ത് ആധിപത്യം പുലർത്തിയിരുന്ന ഭാംഗി സിഖ് മിസിൽ ആക്രമിച്ച് അവസാനിപ്പിച്ച മഹാരാജാവിന്റെ പ്രവൃത്തിയോടുള്ള പ്രതികാരമായിട്ടായിരുന്നു.
പ്രദേശം.
ഈ കുടുംബത്തിൽ നിന്നുള്ള സർദാർ ഷാം സിംഗ് അട്ടാരി (1785-1846), 1846 ഫെബ്രുവരി 10-ന് ഒന്നാം ആംഗ്ലോ സിഖ് യുദ്ധത്തിലെ സബ്‌റോൺ യുദ്ധത്തിലെ വീരനായകനായിരുന്നു.
1848-49-ലെ രണ്ടാമത്തെ സിഖ് കലാപത്തിനും നേതൃത്വം നൽകിയത് അട്ടാരി കുടുംബാംഗങ്ങളായ സർദാർ ഛത്താർ സിംഗ് സിദ്ധുവും അദ്ദേഹത്തിന്റെ ഇളയ മകൻ സർദാർ ഷേർ സിംഗ് സിദ്ധു അട്ടാരിവാലയുമാണ്, ഇത് സിഖുകാർക്കെതിരായ ബ്രിട്ടീഷ് വിജയത്തിന് കാരണമായി.
https://en.wikipedia.org/wiki/Chattar_Singh_Attariwalla
1849-ൽ ബ്രിട്ടീഷുകാർ പഴയ പർഗാന സമ്പ്രദായം നിർത്തലാക്കിയപ്പോൾ, അവർ ആധുനിക ജില്ലകൾ സൃഷ്ടിച്ചു, അട്ടാരി ഗ്രാമം 1849-1855-ൽ ലാഹോർ ജില്ലയിൽ ചേർക്കപ്പെട്ടു.
എന്നാൽ 1855-ൽ ഇത് അമൃത്സർ ജില്ലയിൽ ചേർക്കപ്പെട്ടു, ഇന്നും അങ്ങനെ തന്നെ തുടരുന്നു.
1862-ൽ ബ്രിട്ടീഷ് ഗവൺമെന്റ് ലാഹോറിനെയും അമൃത്സറിനെയും റെയിൽവേ ലൈൻ വഴി ചേർത്തു.
1850-കളിൽ ചെറുതും വലുതുമായ കനാലുകളുടെ ( പഞ്ചാബിയിൽ നെഹാർ) നിർമ്മാണത്തോടെയാണ് പഞ്ചാബിന്റെ ആധുനികവൽക്കരണം ആരംഭിച്ചത്.
ഈ റെയിൽവേ ലൈൻ അട്ടാരി ഗ്രാമത്തിന്റെ വടക്കുഭാഗത്തുകൂടി കടന്നുപോകും.
1865-ൽ തീവണ്ടിപ്പാത പൂർത്തിയായി.
അട്ടാരി സിഖ് സർദാർമാർ അവരുടെ ധീരതയ്ക്കും ധീരതയ്ക്കും പേരുകേട്ടവരായിരുന്നു.
അട്ടാരിയിലെ സിഖ് സർദാർമാരാണ് മഞ്ജയുടെ (മജ്ഹ)യിലെ  ഏറ്റവും നല്ല രക്തമെന്നാണ്.
1865-ൽ ബ്രിട്ടീഷുകാർ പറഞ്ഞത് /link
വർഷങ്ങളായി, ഇന്ത്യയും പാകിസ്ഥാനും തമ്മിലുള്ള വ്യാപാര നിയന്ത്രണം ലഘൂകരിക്കപ്പെട്ടു, പ്രത്യേകിച്ച് 2007 ന് ശേഷം,  റോഡ് വഴിയുള്ള വാർഷിക വ്യാപാരം 2007 ൽ 6.5 ബില്യൺ രൂപയിൽ നിന്ന് 2010-11 ൽ 15 ബില്യൺ രൂപയായി വർദ്ധിച്ചു.
റോഡ് വ്യാപാരം മെച്ചപ്പെടുത്തുന്നതിനായി 2012 ഏപ്രിൽ 13 ന് അട്ടാരിയിൽ ഇന്റഗ്രേറ്റഡ് ചെക്ക് പോസ്റ്റ് (ഐസിപി) തുറന്നതിനുശേഷം, പ്രതിദിനം 500 ഓളം ട്രക്കുകൾ അതിർത്തി കടക്കുന്നു.
ചരിത്രപരമായ ഗ്രാൻഡ് ട്രങ്ക് റോഡിന്റെ ഭാഗമായ ദേശീയ പാത 1 ന്റെ ആദ്യത്തെ പോയിന്റാണിത്, കൂടാതെ ഏഷ്യൻ ഹൈവേ നെറ്റ്‌വർക്കിന്റെ ഏറ്റവും ദൈർഘ്യമേറിയ റൂട്ടായ AH1 ന്റെ ഭാഗവുമാണ് ഇത്.
സംഝോത എക്സ്പ്രസ് , അന്താരാഷ്ട്ര അതിർത്തി കടക്കുന്ന ട്രെയിൻ സർവീസ്, അട്ടാരി റെയിൽവേ സ്റ്റേഷനിൽ നിന്ന് പാക്കിസ്ഥാനിലെ വാഗയിലേക്ക് 3 കി.
ദൂരം ഓടുന്ന ഒരേയൊരു ട്രെയിൻ.
അമൃത്സർ ജില്ലയിലെ അഞ്ച് ഉപ -തഹസിലുകളിൽ ഒന്നാണ് അട്ടാരി.
അമൃത്‌സർ ലോക്‌സഭാ മണ്ഡലത്തിലെ ഒമ്പത് വിധാൻ സഭ (നിയമസഭ) സെഗ്‌മെന്റുകളിൽ ഒന്നാണിത്.
അട്ടാരി നിയമസഭാ മണ്ഡലത്തിന്റെ ഭാഗമാണ് ഈ നഗരം.
ടൂറിസം വാഗാ - അട്ടാരി അതിർത്തി ചടങ്ങ് ഗതാഗതം ട്രാൻസ്-ഏഷ്യൻ റെയിൽവേ
നിലവിൽ, യൂറോപ്പിലേക്കുള്ള ഏഷ്യയിൽ നിന്ന് ഉത്ഭവിക്കുന്ന എല്ലാ ചരക്ക് ഗതാഗതവും കടൽ വഴിയാണ് പോകുന്നത്.
സിംഗപ്പൂർ , ചൈന , വിയറ്റ്‌നാം , കംബോഡിയ , ഇന്ത്യ, ബംഗ്ലാദേശ് , മ്യാൻമർ , തായ്‌ലൻഡ് , കൊറിയ എന്നിവിടങ്ങളിൽ നിന്നുള്ള കണ്ടെയ്‌നറുകൾക്ക് യൂറോപ്പിലേക്ക് ട്രെയിനിൽ കരയിലൂടെ സഞ്ചരിക്കാൻ ട്രാൻസ്-ഏഷ്യൻ റെയിൽവേ പ്രാപ്‌തമാക്കും.
ട്രാൻസ്-ഏഷ്യൻ റെയിൽവേയുടെ സതേൺ കോറിഡോർ ഇന്ത്യയുടെ പ്രധാന താൽപ്പര്യമുള്ളതാണ്.
ഇത് ചൈനയിലെ യുനാനെയും തായ്‌ലൻഡിനെയും തുർക്കി വഴി യൂറോപ്പുമായി ബന്ധിപ്പിച്ച് ഇന്ത്യയിലൂടെ കടന്നുപോകുന്നു.
നിർദ്ദിഷ്ട പാത മ്യാൻമറിന്റെ അതിർത്തിയായ മണിപ്പൂരിലെ തമു, മോറെ വഴി ഇന്ത്യയിലേക്ക് പ്രവേശിക്കുകയും മഹിഷാസൻ, ഷബാജ്പൂർ എന്നിവിടങ്ങളിലൂടെ ബംഗ്ലാദേശിലേക്ക് പ്രവേശിക്കുകയും പശ്ചിമ ബംഗാളിലെ ഗെഡെയിൽ ബംഗ്ലാദേശിൽ നിന്ന് വീണ്ടും ഇന്ത്യയിലേക്ക് പ്രവേശിക്കുകയും ചെയ്യും.
പടിഞ്ഞാറ് ഭാഗത്ത്, അട്ടാരിയിൽ ആണ് ലൈൻ പാകിസ്ഥാനിലേക്ക് പ്രവേശിക്കുന്നത്.
ഇന്ത്യ-മ്യാൻമർ സെക്ടറിൽ ഈ റൂട്ടിൽ 315 kilometres (196 mi) ലിങ്ക് വിട്ടുപോയിരിക്കുന്നു; ഇതിൽ 180 kilometres (110 mi) , മണിപ്പൂരിലെ ജിരിബാമിനും മ്യാൻമറിലെ തമുവിനും ഇടയിൽ ഇന്ത്യയിലാണ്,  ജിരിബാം-ഇംഫാൽനഗരങ്ങൾക്കിടയിൽ പുതിയ റെയിൽവേ ലൈൻ പദ്ധതിയുടെ 93 ശതമാനവും നാളിതുവരെ പൂർത്തിയായി .
നിലവിൽ   ജിരിബാമിനും ടുപുലിനും ഇടയിൽ 97 kilometres (60 mi) നിർമ്മാണ പ്രവർത്തനങ്ങൾ പുരോഗമിക്കുകയാണ്.
ഇതും കാണുക ഇന്ത്യയ്ക്കും പാകിസ്ഥാനും ഇടയിലുള്ള ഗതാഗതം റഫറൻസുകൾ ബാഹ്യ ലിങ്കുകൾ അട്ടാരി അതിർത്തി വ്യാപാര കേന്ദ്രമായി മാറും
ഫലകം:Amritsar district
ആദിയോഗി ശിവ പ്രതിമ
ആത്മീയാചാര്യൻ ജഗ്ഗി വാസുദേവിന്റെ കോയമ്പത്തൂരിലെ ഇഷ ഫൗണ്ടേഷൻ കേന്ദ്രത്തിൽ സ്ഥിതി ചെയ്യുന്ന ശിവഭഗവാന്റെ ഏറ്റവും വലിയ അർദ്ധകായ പ്രതിമയാണ് ആദിയോഗി ശിവ പ്രതിമ .
പശ്ചിമഘട്ടത്തിന്റെ അരുകിലായി വെള്ളിയാങ്കിരി മലനിരകളുടെ താഴ്‌വരയിലുള്ള ഈ പ്രതിമ 2 കൊല്ലം കൊണ്ടു ഡിസൈൻ ചെയ്തു 8 മാസം കൊണ്ടു നിർമ്മിച്ചു എന്നതാണ് പ്രത്യേകത.
112.4 അടി ഉയരമുള്ള ഈ പ്രതിമ 24.99 മീറ്റർ വീതിയിൽ 147 അടി നീളത്തിലാണ് സ്ഥിതി ചെയ്യുന്നത്.
ലോകത്തെ ഏറ്റവും പൊക്കം കൂടിയ ഊർദ്ധ്വകായ പ്രതിമയെന്ന ഗിന്നസ് റിക്കോർഡ് നേടിയ ഈ പ്രതിമ പൂർണമായും സ്റ്റീൽ കൊണ്ടാണ് നിർമ്മിച്ചിരിക്കുന്നത്.
2017 ഫെബ്രുവരി 24 ന് മഹാശിവരാത്രി ദിനത്തിൽ ഭാരതീയ പ്രധാനമന്ത്രി നരേന്ദ്രമോഡിയാണ് ആദിയോഗി ശിവ പ്രതിമ അനാവരണം ചെയ്തത്.
പ്രതിമയുടെ 112 അടി ഉയരം എന്നത് യോഗികളുടെ സംസ്കാരത്തിൽ സൂചിപ്പിച്ചിട്ടുള്ള മോക്ഷാ (വിമോചനം) നേടാനുള്ള 112 മാർഗങ്ങളെയാണ് സൂചിപ്പിക്കുന്നത്.
കൂടാതെ ശിവന്റെ കഴുത്തിലെ സർപ്പം പ്രകൃതിസൗഹൃദത്തിന്റെയും ജീവജാലങ്ങളോടുള്ള സഹവർത്തിത്തത്തിന്റെയും തെളിവാണെന്നാണ് വിശ്വാസം.
ആദില ഹാസിം
ആദില ഹാസിം എസ്‌സി ഒരു ദക്ഷിണാഫ്രിക്കൻ അഭിഭാഷകയാണ്.
2024 ജനുവരിയിൽ അന്താരാഷ്ട്ര നീതിന്യായ കോടതിയിൽ (ICJ) നടന്ന ദക്ഷിണാഫ്രിക്ക വേഴ്സസ് ഇസ്രായേൽ കേസിലെ നിയമ ടീമിലെ അംഗമെന്ന നിലയിൽ അവർ അന്താരാഷ്ട്ര പ്രശസ്തിയിലേക്ക് ഉയർന്നു.
നതാൽ സർവകലാശാലയിൽ നിന്ന് ബാച്ചിലർ ഓഫ് ആർട്‌സ് (ബിഎ), ബാച്ചിലർ ഓഫ് ലോ (എൽഎൽബി) ബിരുദങ്ങൾ ഹാസിം നേടി.
തുടർന്ന് മിസോറിയിലെ സെന്റ് ലൂയിസ് യൂണിവേഴ്‌സിറ്റി സ്‌കൂൾ ഓഫ് ലോയിൽ മാസ്റ്റർ ഓഫ് ലോസിനുള്ള ഫ്രാങ്ക്ലിൻ തോമസ് ഫെലോഷിപ്പ് ലഭിച്ചു, 1999-ൽ ബിരുദം നേടി.
പിന്നീട് ഇൻഡ്യാനയിലെ നോട്രെ ഡാം ലോ സ്‌കൂളിൽ ഡോക്‌ടർ ഓഫ് ദ സയൻസ് ഓഫ് ലോ (ജെഎസ്‌ഡി) ബിരുദം നേടി.